Case ID: 1045694
Sentence 13: Apellyasiya Məhkəməsi iş materiallarını araşdıraraq o nəticəyə gəlmişdir ki, vergi orqanı tərəfindən iddiaçıya hesablanmış vergi məbləği iddiaçının kiloqramla alınmış maye qazın litrlə miqdarının hesablanması və icarəyə verilmiş daşınmaz əmlakın icarə haqqı məbləğindən irəli gəlmişdir ki, vergi orqanı səyyar vergi yoxlaması zamanı əldə edilmiş 30 oktyabr 2017-ci il tarixli mütəxəssis rəyinə istinad edərək, 1 kiloqram butan-butilen fraksiyalı maye qazın 1,7452 litr təşkil etməsi nəzərə alınaraq, satılmış maye qazın dəyəri və buna müvafiq olaraq da gəlirin dəyəri müəyyən edilmiş, Məhkəmə Ekspertizası Mərkəzinin xxxx 2018-ci il tarixli ekspert rəyi ilə isə xxxx 2017-ci il tarixli mütəxəssis rəyində səyyar vergi yoxlanması ilə əhatə olunan dövr ərzində "xxxx İstehsal-Kommersiya" firması tərəfindən satılmış yanacağın həcm vahidinin ağırlıq çevrilməsinin düzgün həyata keçirilmədiyi nəticəsinə gəlinmiş, ekspert rəyinə görə mütəxəssis tərəfindən aparılan hesablanmalar butan fraksiyalı maye qazlar üçün nəzərdə tutulmaqla hesablanmış, lakin butilen fraksiyası barəsində heç bir məlumat mütəxəssis rəyində göstərilməmiş, belə ki, butan-butilen fraksiyasının sıxlığı həmin qazların faiz nisbətlərindən asılı olur, bundan başqa vergi orqanı tərəfindən əldə edilmiş mütəxəssis rəyi kafe və restoranın icarə haqqı 2277 manat, avtoyuma məntəqəsinin icarə haqqı 630 manat müəyyən edilmişdir ki, xxxx 2018-ci il tarixli ekspert rəyi ilə qeyd olunan mütəxəssis rəyi ilə müəyyən edilmiş icarə haqqının bazar qiymətinin real qiymətlərə uyğun olmaması nəticəsinə gəlinmiş, ekspert rəyinə əsasən mütəxəssis qiymətləndirmə obyekti olan Göygöl rayonu, Qızılqaya qəsəbəsi, Gəncə-Göygöl yolunun sağ tərəfində yerləşən qeyri-yaşayış sahələrinin orta aylıq icarə haqqı məbləğinin real bazar dəyərini müəyyən edərkən digər analoji obyektləri ilə müqayisə metodu istifadə edilmiş, xxxx 2017-ci il tarixli, **** saylı dəqiqləşdirilmiş mütəxəssis rəyinin "Qiymətləndirilən qeyri-yaşayış sahəsinin icarə dəyərinin hesabatı cədvəli"nə görə Göygöl rayonu, Qızılqaya qəsəbəsi, Gəncə-Göygöl yolunu sağ tərəfində yerləşən qiymətləndirmə obyekti müvafiq olaraq Gəncə-Göygöl yolu (1), Gəncə Şəmkir şossesi (2), Gəncə şəhəri (3) və Gəncə şəhərinin mərkəzində (4) yerləşən obyektlər müqayisə edilmişdir ki, bu da Vergi Məcəlləsinin 67.2 maddəsinin tələblərinə uyğun olmamış, Vergi Məcəlləsinin 67.2-ci maddəsinə əsasən vergi ödəyicisi tərəfindən ödənilməli olan verginin əlaqəli məlumatlara əsasən müəyyənləşdirilməsi üçün eyni xüsusiyyətli və ya eyni cinsli malların istehsalı, eyni xüsusiyyətli və ya eyni cinsli malların təqdim edilməsi, işlərin görülməsi və xidmətlərin göstərilməsi və fəaliyyət göstərilən ərazi meyarları nəzərə alınmalı olduğu halda nəzərə alınmamış, həmçinin xxxx 2017-ci il tarixli, 005164 nömrəli "Xronometraj metodu ilə aparılan müşahidənin nəticəsi barədə" yekun akta görə iddiaçı tərəfindən icarəyə verilmiş Göygöl rayonu Qızılqaya qəsəbəsində yerləşən "******r" yeməkxanasının orta günlük satış dövriyyəsi 418 manat təşkil etmiş, icarəyə verilmiş qeyri-yaşayış sahələri üzrə icarə haqqının bazar dəyərinin müəyyən edilməsi metodlarından biri də müqayisə olunan obyektlərin gəlirlilik göstəricilərinin təhlil olunmasıdır ki, mütəxəssis rəyində qeyd olunan metod üzrə də qiymətləndirmə aparılmamış, bundan başqa "xxxx ********" QSC-dən xxxx 2014-cü il tarixli, ***** və xxxx 2015-ci il tarixli, **** saylı müqavilələrə əsasən cəlb edilmiş kreditlər üzrə ödənilmiş və hesablanmış faizlər 2016-cı il üzrə mənfəət vergisi hesablanan zaman vergi ödəyicisi və səyyar vergi yoxlayıcısı tərəfindən xərc olaraq nəzərə alınmamışdır ki, "X9 Azərbaycan" QSC-nin xxxx 2018-ci il tarixli arayışa görə "xxxx İstehsal-Kommersiya" Firması tərəfindən xxxx 2016-cı il tarixdən-xxxx 2016-cı il tarixədək olan dövr ərzində 44298,26 manat məbləğində faiz ödənilmiş, beləliklə, xxxx 2018-ci il tarixli ekspert rəyinin mötəbərliyi hər hansı bir şübhə yaratmamış, ekspertin rəyi işin faktiki halları əlaqələndirilmiş və əsaslandırılmışdır.